
1977. JÁN UÁR 


Galambosi László 
Esztendő 


Csattog a lőcs. Csörömpöl a taliga. 
Rózsaágak borulnak bús csacsira. 
Szellő ül a nyárfa csúcsán, integet. 
Tikkadoznak madárlátta levelek. 


Barnacsipkés lombok mögölt jár az Ősz. 
Útja, akár vándoroké, sietős. 

Süvegéről krizantémok bullanak. 
Hegyek ölén szakadékok alszanak. 


Csutaszárból ezüst kunybót rak a Tél. 
Göcsörtös a jégcsap, mint a kapanyél. 
. Hővirággal, ibolyával telt szekér: 


döcög már a Tavasz, lassan ideér. 


Játszadozik nyárfa, inda, nádbuga. 
Liliomot bintünk gyöngyös battyúra. 
Magokkal szórt etetőtál a vidék. 
3 NM Kotlós alól bucskágnak a kiscsibék. /. 

Vor nekem egy barátom, Nyárádi Samu. 

Mondhatnám, a körülmények tettek barátokká 
minket. Ugyanis egyidőben lettünk a vidéki 
város neves egyetemének hallgatói, s együtt is 
laktunk a Fiúnevelő Internátusban, közös szobá- 
ban. 

S szegény és pénztelen fiatalemberek voltunk 
mind a ketten. 

Hát néhány nap alat barátok lettünk. 

Nagyon gyapjas, kerek feje volt Samunak; s 
termetre törzsökös. Lassan mozgott, lomhán is 
járt egy kicsit. Mindez nem lett volna azonban 
hátrányos, mert hiszen volt nekünk időnk atta, 
hogy lassan mozogjunk. A baj ott kezdődött, 
hogy Samunak az észe és a képzelete is lomhácska 
volt; s ott folytatódott, hogy szellemi fogyatékos- 
sága ellenére folyton okosságtra tött, s nagy becs- 
vágya volt a szemléletes beszédre. Szedett-vedett 
szójárásokat használt,- mint például azt, hogy 
,Süss oda", amit aztán fehérre és feketére egy- 
atánt használt. A felhőt nyomatékosan homály- 
nak nevezte, s valahányszor megcseppent a felhő, 
mindig vizesnek jellemezte az esőt. Ha pedig 
valahol, járásunk-kelésünk közben, egy olyan 
lányt pillantottunk meg, aki megnyerte az ő tet- 
szését, tögtön odasúgta nekem: 

— Esse fiú, hiszed-e! 

gy történt aztán, hogy én lazítani kezdettem 
a barátság fonalát, sőt azon az úton voltam mát, 
i hogy meg is szakítom. Akkor azonban olyan ese- 
mény történt, ami az okosság és az itamló kép- 
zelet helyett Samunak egy váratlan erényét mu- 
tatta meg. 

Nevezetesen az életrevalóság erényét. 

— Hallgass ide! — mondta Samu. 

— No — feleltem neki, hogy szóljak valamit. 

— Tudod-e, hogy mi van a Postakertben? 

Erre nem szóltam semmit, hanem vártam, hogy 
mi van a Postakertben. 

— Cirkusz, ott van a Nagy Cirkusz! — foly- 

tatta is Samu; majd rögtön elővett. két belépő- 
jegyet, s az egyiket nekem nyújtotta. 

Elsőrendű körszékre szólott a jegy, aznap 
estére. 

— Honnéd volt erre pénzed? — kérdeztem 
gyanakodva. 

De Samu nem felelt, hanem csak nevetett. 
S nevetés közben pajkosan fénylett a szeme. 

Hát jó. 

Amikor eljött az ideje, szépen elindultunk ket- 
ten, s bevonultunk a Nagy Citkuszba, ahol igen 
alkalmas és jó helyre ültettek minket. Én mind- 
járt karba tettem a két kezemet, s nagy kíváncsi- 
sággal úgy várakoztam. Samu a két térdét szo- 
tongatta, majd pedig a szája is el-elhúzódott 
néha, hogy késedelem nélkül nevethessen, ha 
elkezdődnek a mutatványok. No, de nem is ment 
kárba az izgalom, mert hamarosan egy bohóc 
lépett a színre, aki úgy ugrált, mint egy kifestett 
óriás veréb. Aztán egy tatka kutya jött, aki tízig 
számolt; majd egy papagáj vőlegénynek adta ki 
magát, és a mátkájának szerelmes, buzdító szava- 
kat mondott. Utána egy fiú következett, aki 
buggyos nadrágban kötélen sétált; majd a fiú 
után egy szép leány röppent a színre, aki lovaglás 
közben röpködött valósággal a ló hátán. 

Akkor szünet következett. 

De ahogy teánk szakadt a szünet, Samu rögtön 
felállt. Furcsa izgalom látszott rajta, a ruháját és 
a nagy gyapjas haját is igen igazgatta. 

— Én ott benn körülnézek — mondta. 

S mielőtt bővebben szólhattam volna, már el 
is indult. Ámulva néztem utána s egy kicsit 


aggodalommal is, mert bizonyosra vettem, hogy 


a lovagló lepkelány ejtette meg. 
Vártam, hogy visszajönne, de nem jött. 
Aztán felejteni is kezdettem már a várakozást, 
olyan bolondos mutatványok következtek. A.mi- 
kor pedig az óriási medvét is megpillantottam, 
akit láncon eresztettek ki a színre, akkor már 

eszembe sem jutott Samu. Lomhán jött a medve, 
rettentő erő felhőiben. Lassan hullámzott ott a 
színen, majd egy nagy piros szőnyegen megállt, 
mert a lánc nem engedte tovább. S ahogy meg- 
állott az a medve, a színfalak mögül kihirdette 
egy hang, hogy a tisztelt közönség most vak- 
merő dolgot fog látni, mert a Nagy Cirkusz leg- 
nagyobb erejű embere meg fog a medvével küz- 
deni. S miközben szólott a gerjesztő hang, már 
meg is jelent egy marcona ember, akinek meggy- 
színű zubbonya volt. Egészen a combjáig ért a 
zubbonya, de a nagy domború mellén erősen 
feszült, s a detekán, egy széles bőrszíjúval, le is 
volt szorítva. S ott pedig, a bőrszíjon, végső 
szükség esetére fényes tőr fityegett. 

Nagy volt az izgalom. 

A. két öklömmel a két tétdemet nyomtam én 
is, amikor megkezdődött a küzdelem. Ámbár 
nagy ravaszsággal kezdődött, mert a marcona 
ember csak simogatta a medvét, mintha nem is 
akarna semmi rosszat. De ahogy hízelegve simo- 
gatta, egyszerre és nagy hirtelen megragadta a 

medvét, hogy ledöntse a földre. Hanem abban 
a pillantásban úgy mellen taszította őt a medve, 
hogy a marcona ember hanyatt esett menten. 
S meg is dühödött nagyon a medve, mert morog- 
va két lábra állott, és hevülten feszítette a láncot. 
Hanem hát a marcona ember sem volt ijedős, 
mert hamar a talpára ugrott, és megragadta vadul 
a medve derekát. 

Feszülten néztük a viadalt. 

Csörgött a lánc, a medve morgott, és szaporán 
topogott, a marcona ember pedig feszült istene- 
sen és nyögött nagyokat. Egyszer a medve haj- 
lott a föld felé, mintha már-már kidöntötte volna 
öt a vitéz ember; máskor pedig a marcona 
roggyant nagyokat. 

— Szorítsd! — kiáltotta valaki. 

Meg-megmorajlott az egész cirkusz, mint az 
áradat a gát előtt; majd egyszerre egy bődülés 
hallatszott, mintha átszakadt volna a gát. S ab- 
ban a pillanatban a medve úgy földhöz teremtette 
a zubbonyos embert, hogy egészen elterült a 


piros szőnyegen. A csend megfeszült, de hiába 
vártuk, hogy felugorjék az ember, mert a medve 
fölötte volt keményen. 

Így múlt el legalább két perc. 

No hát, gondoltuk elcsüggedve, mégis a med- 
ve győzött. Akkor pedig megbukik a cirkusz! 
Szent Zebedeus, vajon mi történhetett?! Mert 
bizonyos, hogy történt valami, mert a lánc meg- 
csördült, hogy behúzzák a medvét. De abban 
a percben, mintha hirtelen csoda történt volna, 
nagy hirtelen a talpára pattant a zabbonyos ember, 
s mire a szemünket elpillantottuk volna, már 
maga alá is gyűrte a medvét, aki tátott szájjal 
és elnyújtott szusszanásokkal megadta magát. 

Mind felugrottunk, s úgy tapsoltunk a vitéz 
zubbonyosnak. 

Ezzel az örömmel aztán vége is lett az előadás- 
nak ; s ahogy kifelé menet apadni kezdett bennem 
az izgalom, csak akkor jutott Samu eszembe. 

Gondoltam, várok valameddig, hátha előke- 
rülne valahonnét. S ahogy ott álldogáltam künn 
a cirkusz előtt, hát csakugyan előbukkant egy- 
szer. 

— Amíg élsz, bánhatod — mondtam neki. 

— Mit? 

— Hát a medvét. 

Samu nem folytatta a szót, hanem megindul- 
tunk. Bánkódás helyett fütyürészve jött mellet- 
tem; majd azt indítványozta, hogy egy pohár 
borra menjünk be valahova. 

— De nincs pénz, ember! — szóltam rá. 

— Gyere csak ! — mondta. 

Hát jól van, bementünk egy kocsmába, s ott 
megittunk egy fél liter bort. De valami történt 
Samuval, ismét kért egy felet. 

— Hát mit csinált a medve? — kérdezte akkor. 

— Lenyomta volt a zabbonyost — mondtam. 

Samu hátradőlt a széken, nagy elégültséggel 
reám nevetett, és így szólt: — Muszáj volt. 

— Lenyomni? 

— Igen — mondta Samu —, mert nem akarta 
megadni a húsz forintot. Ugyanis maga a tulajdo- 
nos volt a zabbonyos ember. De addig nem is 
eresztettem fel a szönyegről, amíg tizenötről 
húszra nem emelte nekem a medvedíjat. 

Hát erre én vetettem meg a hátamat a széken, 
nagy ámulatomban. 

— Te voltál a medve?! 

s: Én, 

Büszkén és boldogan mosolygott Samu, aki 
még tíz napig volt medve, minden áldott este. 
Akkor azonban felszedte a sátorfát a cirkusz, s 
azt bizony jól tette, mert az én barátom olyan 
igazságosan játszotta a medvét, hogy karácsony- 
kor már a mézre is könnyen rászokott volna. 


Fecske Csaba 
Tél az erdőn 


Hóka, havas erdőn 
Szél rúgtat a lejtőn 
Bundás bokor csak úgy táncol 
Zúzmara szól csengőn 


Fejsze fákat gallyaz 
Fű porhótól hamvas 
Puska elől, farkas elől 
Azon fut a szarvas 


Csend üli a bércet 

Lassú hó pihézget 
Dombháton a lebukó Nap 
Mint hatalmas vércsepp 


Kiss Dénes 
Kocogó- 
vacogó 


Megpatkoltan 
kocog a fagy, 
csengve-pengve 
beüget. 


Az időnek 
foga is van, 
orrot harap 
és fület. 

Simon Lajos 


Löff, löff... 


Zsuzsámmal vendégségben jártunk, 
látott ő millió csodát: 

pipit, lillét, mérges kakast és 

egy igazi anyakocát. 


A kert végén a gyepen turkált 
éppen a jó malac-mama, 

s mellette futkosott ujizva 
kilenc egyforma malaca. 


A malac-mama szorgalmas volt, 
oly elmélyülten dolgozott, 

csak néha-néha mondta: röff, röff, 
gyertek ide, ti huncutok! 


Zsuzsám szeme kerekre tágult, 
szájára nevetés szaladt, 

- Hallod, hallod, azt mondta: löff, löff - 
s ujizott, mint a kismalac. 


Később az udvar gyönge gyepjén 
maga is négykézlábra állt: 

- gyejeide, no gyeje, löff, löff! - 
csalogatta a kiscicát. 


Nagy Katalin 
Mini mese 


Sokszor járok író-olvasó találkozóra, mindig 
elmegyek, amikor hívnak. Egyszer hiányoztam 
csak, akkor is ,igazoltan". Lázas lettem, nem 
mehettem, pedig nagyon szeretem a Győr me- 
gyei kis könyvtárakat. Ugy készültem hozzájuk, 
mintha hazamennék. Azóta is, ha arra járok, 
nyomban eszembe jut az elmaradt találkozó. 

Valahogy másképpen tudom én Magyarország 
földrajzát, mint ahogy az iskolában tanultam. Ha 
olyan város, falu nevét hallom, ahol író-olvasó 
találkozón jártam, nem a földrajzi helyzete, ne- 
vezetessége jut eszembe először, hanem az otta- 
ni gyerekek. Parádsasváron egyre azt kérdez- 
gették, megtörtént-e, amit írok, vagy kitalá- 
lom? Él-e a könyvem főszereplője valahol, mert 
ők ismernek egy kislányt, az éppen olyan... 
Szentesen ajánlkoztak a gyerekek: írjunk együtt 
könyvet! Ők elmesélik azt a rengeteg érdekes 
dolgot, ami velük történik, én csak megfogalma- 
zom, és kész! Tatabányán rajzzal vártak: a köny- 
vem szereplőit örökítették meg, úgy, ahogy az 
ő képzeletükben élt, és az teljesen megegyezett 
az én elképzelésemmel. Nagykátán észrevettük, 
hogy tulajdonképpen a község nevét viselem, 
ékezethibával. Rákoshegyen nehéz leckét kap- 
tam: azt tessék megírni, milyennek kell len- 
nünk, hogy szeressenek bennünket az embe- 
nek . . 

És csaknem mindenhol megkérdik: hogyan 
zajlott le életemben a legeslegelső író-olvasó 
találkozó? 

Hát... eléggé szabálytalanul. 

Jó régen történt. Tanítottam és csapatvezető 
voltam egy budapesti iskolában. Valami apró 
eseményt írtam le a Pajtás újságba, már nem is 
emlékszem mit, de a mi csapatunkkal történt 
a dolog, az biztos. Ennek megfelelően többes 
szám első személyben fogalmaztam, és aláír- 
tam szép szabályosan a nevemet és az iskolánk 
címét. Ez így való. 

Alighogy megjelent a Pajtás újság, benne a mi 
kis igaz történetünk, kapok ám egy levelet. Ez 
állt benne: (Szóról-szóra idézem, itt van előttem 
a levél, őrzöm azóta is!) 

u Kedves Katalin! Olvastam a cikkedet a Pajtás 


újságban. Te nagyon ügyes kislány lehetsz, hogy 
ilyen jól tudsz fogalmazni. Írd meg légy szíves, 
hány éves vagy, és melyik osztályba jársz. Én 
hetedikbe járok, és tizenhárom éves leszek. Ha 
te is akarod, legyünk barátnők. Szeretettel: 
Ilonka." 

Nyomban válaszoltam. 

, Kedves Ilonka! Levelednek nagyon meg- 
örültem. Szívesen leszek a barátnőd. Én vala- 
mennyi osztályba járok, mert tanítónő vagyok, 
és húszéves. De szerintem ez nem akadály, 
lehetünk barátok! Szeretettel: Nagy Katalin." 

Postafordultával megérkezett az újabb levél. 

, Kedves Katalin! Leveledet megkaptam. Saj- 
nos te nekem nem lehetsz barátnőm, mert ah- 
hoz kicsit öreg vagy, legfeljebb a nénikém. 
Szeretettel: Ilonka." 

Én ezt a levélváltást tekintem az első találko- 
zónak, mert először írtam életemben, és először 
válaszolt valaki, aki olvasta. 

Azt már csak utóiratként jegyzem meg, hogy 
ezek után Ilonkával nagy levelezésbe bonyolód- 
tunk. Véget se ért azóta. Most már ő is öreg, 
annyira, hogy van egy kisdobos-kislánya. Gon- 
dolom, elmesélte már neki az első író-olvasó 
találkozót, barátságunk történetét. 


NDK — a Német Demokratikus 
Köztársaság magyar nyelvű 
rövidítése. 
A szocializmust építő 
köztársaság születésnapja 
1949. október 7. Oh 
Fővárosa: Berlin. s 
Nevezetes városai még Drezda, 
Lipcse, Karl-Marx Stadt, 
tengeri kikötője Rostock. 
Az ország lakóinak száma 
17 millió. 
Közületek bizonyára 
sokan jártak márom 
ebben a szép országban. S 
Örülnénk, ha látogatásotokról, 
nyaralásról, üdülésről, 
vagy táborozásról 
rajzos beszámolót küldenétek 
szerkesztőségünknek. 
A legsikerültebbeket 
továbbítjuk testvérlapunknak, 
az ABC Zeitung 
szerkesztőségének. 


7 
Gzeitung 


Die Be 2 — azt jelenti magyarul, 

hogy az ABC újság. Ez a neve asz NDK-ban élő 

kisdobosok lapjának. Havonta jelenik meg — 

akárcsak a KISDOBOS. Berlinben készíti 

a szerkesztőség. Riporterek, írók, 

és gyermektudósítók írják, művészek rajzolják. 

Két kedves és állandó figurájukkal 

— Rollival és Flitzivel — 

már találkoztatok lapunkban; 

kivágós mellékletünkön két esztendővel 

ezelőtt szerepeltek. Schnapp kutyával együtt 

mókás bonyodalmakba keverednek, ellátogatnak 

különböző helyekre, és leveleznek a gyerekekkel. 

A német kisdobosokat ,, Jungpionier"-nek, 

ifjú úttörőnek nevezik, 

és kék nyakkendőt viselnek. Tíz pontjuk van, 

olyan, mint a kisdobosok hat pontja. 

Két nagy táboruk van az úttörőknek, ahol 

alkalmanként kisdobosok is táboroznak. 

Ez a kettő: a Werbelinsee, és a Wuhlheide. 

Olyan, mint minékünk Csillebérc és Zánka. 
Most pedig következzenek azok a mesék, —. 
amelyeket az ABC újság néktek küldött! a 

A Ha volt, hol nem volt, valahol a hegyek alján élt 
egy csodálatosan szépséges leányzó. Annyira szép volt, 
hogy kedvéért a szél leült az almafák tetejére, onnan 
. nézegette, gyönyörködött benne. Még a halak is moso- 
. lyogtak — ami nem kis dolog —, ha arcát vagy kezét 
. megmosta a patakban. 

. Történt egyszer, hogy a Tavasz átsuhant a hegyek 
alján. Tömérdek sok munkája volt: palántázott, rétet 
locsolt, fészket épített, és persze arra is ügyelt, hogy 
a kicsi húsvéti nyuszik bele ne pottyanjanak a patakba. 
Meglátta a Tavasz a szépségesen szép leányzót és 
kérlelni kezdte: 

. — Segíts kérlek! Annyi a munkám, hogy alvásra sem 
jut időm! És mindennek pontosan kell történnie, nem 
várhat semmi sem! 

A világszép leány a rét közepén ült, és aranyhaját 
fésülte. Neheztelt a Tavaszra, amiért nem az ő szépségét 
dicséri, Csuda nagy sértődöttségében kapta magát, ott- 
hagyta, és meglátogatta a Nyarat. 

. — Itt vagyok, köszönöm, hogy eljöttél — mondta 
a Nyár, és arrébb hajtotta szelíden a nap elől az egyik 
őbárányt. Így még jobban csillogott a lány szépsége. 
a Nyár sem nézhette sokáig, mert érlelni kellett 
a gabonát, pirosítani a cseresznyét, jércékké növeszteni 
ireket. Ráadásul nagymosást, vagyis nyári esőt 


0, meg is sértődött a világszép leány. Elment tovább, 
Jszhöz. Az fél napon át csak nézte, bámulta a szép- 
í De fél nap múltán észbe kapott, s hívta, segítsen, 
is majd megszakad a munkában ő is, akár a testvérei. 
Árumpliszedés, kukoricatörés, mind rá várt. Ráadásul 
4 madarak útrakeléséért is ő volt a felelős! : 

Ment is a leányzó sértődötten tovább a Télhez. Az 
8y csodálta, s annyira a kedvébe járt, hogy lába alá 


Mese az öreganyóról, aki Világszépe volt 


Írta Ingeborg Feustel 


jégtükröt fagyasztott, a fákra meg parányi jégcsapokat 
aggatott. Ezekben százszorosan, ezerszeresen tükröző- 
dött a világszép leányzó arca. De a Télnek is akadt 
munkája bőven; elegyengette a hóbundát a szántó- 
földeken, hogy alatta aludjon a jövő évi kenyérnek 
való. Jeget borított rá, nehogy megfázzon. No, a világ- 
szép leányzónak elege lett a Télből! Haragudott most 
már rá is, miért nem inkább néki hízeleg, és őt csodálja. 

Egyik faluból a másikba vándorolt, városról városra 
járt. De bizony senki sem csodálta egy óránál tovább! 
Az emberek tettek-vettek, igyekeztek. A gyerekek isko- 
lába siettek, délután tanultak. A villamosok, meg vona- 
tok pontosan indultak, az emberek munkába mentek 
reggel korán, este igyekeztek hazafelé. Megcsodálták 
nem mondom a leányzót, de csupán néhány percig — 
aztán siettek tovább. Meg is sértődött érte! 

Elment a hegyek aljára, kis patak mentére, oda, ahol 
az hatalmas tóvá nőtt. Naphosszat állt a partján, és 
nézegette magát, aranyhaját fésülgette, bársony bőrét 
mosogatta. Egyszer előbukkant a tóból a harcsa. Mondja 
néki a leányzó, látott-e már ilyen szépet, mint ami- 
lyen ő? 

— Hol az uszonyod? — kérdezte a harcsa. — Ha 
nincs, akkor hogyan úszol? Hát a harcsabajuszod hol 
hagytad? Mert nékem csak az a szép, akinek, mint 
nékem, ilyen van! — azzal lebukott a tó fenekére. 

Bosszankodott egy darabig a világszép leányzó, aztán 
elhatározta, hogy bizony a tó felé sem megy többé! 
Nem is ment. Teltek-múltak az évek. Egyszer arra járt 
egy lovasember, amerre a szépséges szép leány lakott. 
Előjött a házikójából, és köszöntötte az embert. 

— Szép tőled, hogy eljöttél! Megengedem, hogy meg- 
csodálj! Tudhatod, hogy száz esztendeje én vagyok 
a legszebb a világon! 

Az ember megsimogatta a haját, és kedvesen így 
szólt: 

— Tréfálsz anyókám! Igaz, ezüstszínű a hajad, és az 
arcod akár az érett alma, meglehet, a legszebb öreg- 
anyó vagy valóban! 

No, alighogy az elment, világszépe megnézte magát 
a tavacska vizében, és sírni kezdett. Hová lett a szépsége, 
büszkesége? Most már csak a földet nézte, és csendesen 
sírdogált. Aztán — mivel tavasz volt — a vállára hullott 
az almafa virága. No, ha hullott, jól tette, mert világ- 
szépnek eszébe jutott valami. Felásta a háza körül 
a kiskertet. Bokrokat, cserjéket, gyümölcsfákat ültetett, 
öntözgette, gondozgatta azokat. Nem nézett a víz- 
tükörbe — ideje sem volt rá, mindig akadt tennivalója. 
Az emberek meg egyre többen jártak arrafelé. Csodál- 
ták a szép gyümölcsfákat, termésüket. Es barátságosan 
elbeszélgettek a hajdani világszépével. Dicsérték a keze 
munkáját. Híres lett a kertje, híresebb, mint amilyen 
ő maga valaha is volt. És egyszer, amint hamvas 
barackkal kínált meg egy kisgyereket, az így szólt 
hozzá : 

— A barackod a legjobb a világon! Te pedig a 
legeslegszebb vagy! 

Vége a téli vakációnak. Az autóbusz vidáman 
himbálja Tinát. Viszi haza Kleinpfüffelbe. A 
gondolatai azonban Berlinben maradnak. A 
legfelejthetetlenebb emléke az, hogy Tina bele- 
szeretett egy óriásba. Ennek az óriásnak ezüst- 
feje van, háromszázhatvanöt méter magas, 
acélból és betonból való, no meg üvegből. Nem 
szükséges nagy fantázia, minden német gyerek 
kapásból nevetne: de hisz Tina a berlini tévé- 
toronyért rajong! Lássuk csak, milyen is ez 
valójában? Érdemes-e a rajongásra? 

Négy esztendőn át épült, és 1969. október 
7-re, az NDK 20. születésnapjára készült el. 
Csodálatos lift repítette Tinát látogatásakor a 
magasba. Hat métert kúszott ez egy másod- 
perc alatt, 203 méter magasig vitte fel őket 
és a többi látogatót. Itt beültek a Tele-Kaféba, 


Osztályunk legjobb úszója 
Michael Kluge, 10 éves rajza 


Az ezüstfejű óriás 


vagyis a tévépresszóba. Csokis tortát ettek, 
és más egyéb finomságot. Közben forgott a to- 
rony, akár a mesebeli kacsalábon forgó kastély. 
Egy kerek óra kellett ahhoz, hogy körbefordul- 
jon. Ülve, karosszékből csodálták a kilátást. 

Berlin gyönyörű innen a magasból! A 
Marx—Engels tér olyan a köveivel akár egy 
sakktábla. Szív alakú mini-nyugszék erdő 
hívogat az egyik áruház tetején. Amott a 
Tanítók Házán a , haskötőnek" nevezett dom- 
bormű dísze látszik. Távolabb a Spree folyó 
egyik ága, és utak, utak gépkocsiknak, gyors- 
vasutaknak. 

A vakációnak vége. Tina busza megérkezik. 
A pajtásai körbefogják: — Mit hoztál, mit 
hoztál? — kérdezgetik. Mire Tina nevet: 

— Az ezüstfejű óriás üdvözletét! 


A tábla előtt állok 
Petau Westphal, 7 éves 


j 
A E 
3 

. 
B 
F 
A 
a 


! Robi összerúgta a port a barátai- 
val! Leült a fűbe, és bosszankodott. 
.— Ha nékem egy igazi barátom 
lenne! Olyan, aki erős, akit minden- 
ki irigyelne tőlem! Akivel dicseked- 
hetnék! Hogy pukkadnának a töb- 
biek! 
Lehajtotta a fejét, és a pitypang 
szirmát tépegette. 
Hirtelen hatalmas ujjat pillantott 
meg az orra előtt. Az ujjhoz láb is 
tartozott. Méghozzá milyen hatal- 
mas! A nyaka megfájdult, mire meg- 
állapította, hogy bizony, óriás áll 
előtte! 
— Kívánságodra megjelentem! — 
. mosolygott az óriás, és a kezét nyúj- 
totta. De nem ment a kézfogás. Robi 
keze ugyanis az öt ujjával együtt 
akkora volt, mint az óriás kisujjá- 
nak a körme! 
— Mi lesz? — kérdezte az Óriás, 
és leült a fűre. 
A közelbén kisebb földlökéseket 
. észleltek a földrengést jelző intézet- 
mben. . . 
. . — Menjünk pecázni! — javasolta 
. Robi. 
. — — Jó, amúgy is szomjas vagyok! 
. — örvendezett az Óriás. Azzal elin- 
 dultak a Locsipocsi tóhoz. Amint 
odaértek, az Óriás három közepes 
. nagyságú korttyal kiitta a tavat. . . 
A . Robi türelme fogytán volt már. 
. — Hogy akarsz pecázni, ha ki- 
od a tavat? — dorgálta új barát- 
ját. Az lehajtotta a fejét, és szégyen- 
. kezett. Robi megsajnálta. 
sz Ta Jól van, nem bánom, akkor 
focizzunk! 
.— Az iskola focipályáján ott voltak 
Robi félórávalezelőtti barátai, Azok, 
2 kikkel összeveszett. Meglátták az 
Óriást, és rekordot döntve rohantak 


Menj a kapuhoz — dirigálta 
az Óriást erős hangon, hátha 


Mlle terin fordításai 


IRobi és az óriás 


ez. 
szen sokszorosan sokszor nagyobb 
volt minden idők legisdelegnagyobb 
focikapujánál! 

— Így nem lesz jó — vélte Robi 
—, cseréljünk helyet! 

Az Óriás a labdába rúgott. A lab- 
da repült. Először a gólyafészek szállt 
vele, majd a kultúrház amúgysem 
különösen szép dísztornyocskája. 
Kishíja, hogy a hidroglóbusz is vele 
ment, de irányt váltott a labda. Két 
faluval odébb esett bele a libaúsz- 
tatóba. 

— Akármihez kezdünk, semmire 
sem jutok veled! — mérgelődött Ro- 
bi. Kikotort két savanyúcukrot a 
zsebéből. Az Óriás prüszkölt, és a 
cukrok héthatárra repültek. 

— Az a baj — magyarázta az 
Óriás —, hogy a gondolatod annyira 
gyorsan kellett mesebeli utasításra 
teljesítenem, hogy nem ebédeltem és 
éhes vagyok. 

Sóhajtott. Ez felért egy kisebb 
szélviharral. — Ugye, megkínálsz? 

Robi természetesnek találta ezt és 
elindultak hazafelé. Az Óriás nem 
győzte kerülgetni a gépkocsikat, 
teherautókat, erőgépeket. 

— Csiklandós a talpam — mo- 
tyogta —, nem szívesen lépnék rájuk 
véletlenül sem! 

Robi kolbászt vett elő, meg szép, 
kerek kilós kenyeret. Az Óriás oda- 
kint várt, mivel nem fért a házba, 
semmiképp sem. A kolbászt és a 
kenyeret két ujja közé csippentette. 

— Kiskoromban édesanyám ilyen 
katonákat vágott — mondta, és már 
el is nyelte az egészet. — De ugye — 


kérdezte reménykedve — kapok 
vacsorát? 

Robi elkeseredett. 

— Tudod, az a baj — mondta 


bánatosan —, hogy mi nem illünk 
egymáshoz! 

— Gondoltam mindjárt! — mond- 
ta az Óriás bánatosan. — Pedig olyan 
jól meglennék veled, ha nem lennék 
annyira éhes! Megyek és azonnal 
eszem egy óriásvacsorát! 


Vida Győző rajzai 


Azzal biccentett és átgyalogolt a 
Locsipocsi tó menti szép dombocská- 
kon. A Locsipocsi tó közben újra 
megtelt vízzel. A parton ott ültek 
azok, akikkel Robi összeveszett. 

— Pecázzunk — mondta Robi 
röviden, és odaült melléjük. 

akiről nevét a salgótarjáni 3616. számú úttörőcsapat 
kapta, Pásztón született, hatgyermekes családban, 1908 
tavaszán. Az elemi iskola elvégzése után gyermek- 
munkásként a salgótarjáni bányában dolgozott. Az illegá- 
lis KMP (Kommunisták Magyarországi Pártja) salgótar- 
jáni ifjúsági csoportjában 1925-ben, alig tizenhét évesen 
vállalt először megbízatást. Kommunista feliratokat fes- 
tett, röpcédulákat terjesztett, és segített a Vörös Segély 
gyűjtési akcióiban. 1930 tavaszán letartóztatták, súlyosan 
bántalmazták, és a budapesti, Mosonyi utcai toloncházba 
szállították. Itt Lovász Józsefet csaknem halálra kínozták. 
Rabkórházba került, majd elbocsátották. Ismét Salgó- 

tarjánban dolgozott. A következő letartóztatás elől, 
súlyos betegen a Szovjetunióba menekült. Moszkvában 
azonnal kórházba került, de az életét már nem tudták 
megmenteni. 

Ravatalánál 1932-ben ifjúmunkások álltak díszőrséget, 
Bokányi Dezső, a Tanácsköztársaság egykori népbiztosa 
mondott beszédet. 

Nevét Nógrád megyében utcák, intézmények viselik, 
Pásztói szülőházán emléktábla hirdeti tetteit. A 3616, 
számú Lovász József Úttörőcsapat tagjaitól — már mást 
kíván az idő: azt azonban évről évre bizonyítaniuk kell, 
hogy csapatuk névadója nem hiába halt meg meggyőző. 
déséért alig huszonnégy évesen. És ők bizonyítják. Élet. 
korukhoz, erejükhöz mérten, tettekkel. 


beszélnek először, akiknek első igazi élményük az 
avatás volt. ; 

— Kié leszek? — kérdezte a kisdobosnyakkendő az 
elsősök faliújságján. Aki nem értett nyakkendőül, el is 
olvashatta a kék kendő alatt a felírást. Izgalmas hetek, 
hónapok teltek el, mire a gyerekek felelhettek a kérdésre, 
Előbb az iskolaköpenyre erősíthető jelöltségi nyakkendőt 
szerezték meg, aztán a betűvetés és számos egyéb tudo- 
mány bekebelezése közben észrevétlenül mind többet 
és többet tudtak meg a csapatról, névadójáról, a kis- 
doboséletről. Megtanulták a kisdobosok hat pontját, 
Csak ezután jött az avatás. A kisdobosnyakkendőt vala- 
mennyien felköthették. Most már csak egyetlen jelölt 
akad az osztályban, Pannika, a baba, aki még annak 
idején a kisdobosegyenruhát mutatta be a pajtásoknak. 

Sándor Istvánné csapatvezető, a népszerű Éva néni 
nemrég még kisdobosvezető volt, s ezért a csapat kis- 
dobosairól különösen sok a mondanivalója. 

— Öt éve önálló 


dolgozik nálunk, mivel miénk a város legnagyobb úttörő- 
csapata — kezdte mindjárt az elején, és arról is hamar 
meggyőzött, hogy ez a tanács tényleg dolgozik. 
Havonta egyszer tartanak megbeszélést, mégpedig arról, 
hogy meddig jutottak az előző hónap óta, és mi a teendő- 
jük legközelebb. Számontartják és értékelik a próba- 
követelmények teljesítését és egyéb tettek elvégzését. 
A jutalmakat, dicséreteket, figyelmeztetéseket is nyilvá- 
nosan kapják meg az őrsök és rajok. Megbizonyosodott 
a csapat körülbelül háromszáz kisdobosa előtt, hogy 
a nagy nyilvánosság nem zavarja a kisdobos tisztség- 
viselőket. Régebben ők is úgy gondolták, hogy szűkebb 


baráti, őrsi közösségben könnyebb kifejezni a gondolato- 
Eleinte ez valóban könnyebb, később viszont nem- 
zavartalanul, de hallatlan élvezettel mondanak véle- 
. ményt bárki füle hallatára. 
. — Máris sorol a tettekből néhányat. 
. A kisdobosok legelső közös ténykedése az évnyitó 
. ünnepségen az elsősök köszöntése és megajándékozása. 
. Az idén — mivel minden buzgalom a csapatotthon meg- 
. teremtésére kellett — nem saját készítésű ajándékkal 
. lepték meg a kicsiket. De azért, amikor a kisdobosok 
bátorítóan kézen fogták az elsősöket, és megmutatták 
— iskolájukat, minden új iskolásnak jutott egy-egy kis 
színesceruza készlet. 


A csapatotthon 


egyébként, még most sincs kész egészen. Ebben is 
hasonlít az igazi otthonra, ahol mindig akad barkácsolni 
való, ahová folyton kell valami apróság, új szín, hogy 
szebbé, kényelmesebbé, meghittebbé váljék. 

— Már tavaly is, amikor még sehol sem tartottunk, 
valósággal reklámja, hirdetője volt az Együtt—egymásért! 
mozgalomnak — emlékezik a csapatvezető. Az épületet 

. a város ajándékozta. A Nógrád megyei Építőipari Vállalat 
. kommunista műszakokban újította fel a helyiségeket. 
A vállalat KISZ-szervezete szoros kapcsolatban áll az 
iskolával. Virágtartókkal, térelválasztókkal lepte meg a 
csapatot. A berendezkedésben a napközis úttörők segéd- 
keztek. A csapatfal pedig teljes egészében a kisdobosok 
munkája. De készítettek a kicsik klubsarkot, és ki tudja 
még, hányféle apróságot. Az otthont a csapatparlament 
tanácskozásán avatták fel. 

Ahogy az úttörő rajok segítik a kisdobosokat, úgy 

. adják vissza ők a gondoskodást a város 1-es számú 

. óvodájának. 

Az Együtt egymásért mozgalom új akciója a kisdobos 
rajok között az 


E 


segy csoport, egy raj" 


. — jelszóval indult. Sok apró örömöt szereztek már a kis- 
. dobosok az óvodásoknak a Télapó és a fenyőünnep meg- 
 lepetésein ajándékain kívül is. Egy napon, nemrég, el- 
vitték az óvoda babakészletét a teljes ruhatárral együtt. 
Két nap múlva tisztaságtól fénylő babamosollyal, divatos 
 frizurákkal, vasalt ruhában sorakozott az óvoda polcain 

. a babasereg. Életükben sem varrtak ennyi gombot, 
. feslést és patentot, nem öntöttek ki egymás után annyi 
osdóvizet, mint akkor, a két nap alatt a negyedikesek. 
"Máskor az óvoda udvarát tették rendbe. Még meg is 

. Nyugtatták az óvó néniket, hogy nem volt túl nehéz, 

. ugyanis udvarrendezésben már szereztek némi gyakorla- 


tot. Az iskola előkertjét mindig a négy egésznapos osztály 
kisdobos rajai gondozzák. A vállalat is számít rájuk. 
Építők napján, öregek napján, névadó ünnepségeken ők 
adnak műsort. Viszonzásként egyetlen iskolai rendezvény 
sem zajlik le a vállalat kiszesei, szocialista brigádjainak 
képviselői nélkül. 

— Az október emlékezetes hónap marad mindenképp 
— lapozgat a csapatnaplóban Éva néni. Parlament, csapat- 
otthon-avatás és Világtakarékossági hét! A Lovász József 
úttörőcsapatban ez utóbbi is nagy esemény. A leg- 
takarékosabb pajtást októberben, márciusban és április- 
ban jutalmazza meg a csapat. Ugrókötelet, labdát nyerhet. 
A bélyegzővel ellátott dicséret is jól mutat az őrsi napló- 
ban. Októberben indult meg az Ügyesség-bátorság akció, 
rengeteg nevetéssel. Közben két raj nagy komolyan 
készült a november 7-i ünnepély műsorára. 

A csapat decemberben ünnepelte 


Salgótarján felszabadulását. 


Az iskolai fenyőünnepélyen idén is együtt emlékeztek 
felszabadítóikra. Az elsősök meggyújtották a , jóság fé- 
nyei"-t. Tablókon látható, mi történt Salgótarjánban 
1944 karácsonyán, amikor a fények égő házakból, ki- 
gyulladt tankokból, robbanások nyomán törtek elő, és 
nem a jóság szelíd fényei voltak. 

Télen a szomszédos úttörőház kisdobosklubját, a 
művelődési központ bábelőadásait és a megyei könyv- 
tárt is gyakrabban látogatják a pajtások. 

Felsorolhatatlan, mi mindent végeztek együtt eddig, 
és mi vár még a kisdobosokra. Csak nagyon okos idő- 
beosztással győzik ők is. Mindenütt ott vagyunk, de 
mindig mások képviselnek bennünket — árulja el a meg- 
oldást a csapatvezető. 


Akár a forgószínpad 


szereplői, kínálja magát a hasonlat, de erről egyből az 
igazi színpad és a Ki mit tud ötlik fel előttünk. (Színpados 
teremben próbálnak a gyerekek.) A Ki mit tud még 
mindig a legnépszerűbb verseny. Most kezdődik, előbb 
a rajok között, aztán a csapatban. A három legjobb 
a városi Ki mit tud-on is versenyezhet. 

— Nálunk a tanulmányi versenyeknek is hagyományuk 
van. A legjobb munkákból kiállítást rendezünk. 

Magam is láttam. De azt is látom, hogy a nagy és még- 
nagyobb erőpróbák között, bizony elkel a pihenő. A téli 
szünidő nem hosszú ugyan, de a Tarjánt övező jószívű 
hegyek hátán igazi a kikapcsolódás. Különösen, ha jó 
vastag hóbunda borítja azokat! 

A szél most is dallamot dajkál: , Kisskendőmnek három 
sarka..." Valamelyik őrsi búvóhelyről jöhet. 


Józsa Teréz 

A pelerines 
királykisasszony 


4, 


A, a lányok mind hülyék — legyintett 
Karesz a farsangi teadélutánon, amikor ez a 
kérdés szóba került. 

—. Mind — bólogattak a Krizsán fivérek, 
a két szeplős, vöröshajú iker, és bánatosan 
felhajtották maradék málnájukat. 

— Márti, az a macskafarkos — folytatta 
Karesz utánozva feje fölött a kislány kackiás 
két varkocsát, de úgy, hogy bárki számár- 
fülnek is vélhette azt. — Szóval, azt mondta 
Karolának: — s ezt is utánozta elvékonyított 
hangon. — , Nem is tudod, mi az a pelerin!" 
, De tudom, bee!" mondta erre Karola. ,,No, 
mi?" , Valami." 

— Hát nem tiszta dilisek? — zárta a törté- 
netet, és mi hátradőlve a székeken, nagyot 
nevettünk erre. 

Ami igaz, az igaz, meg kellett volna véde- 
nem Mártit. Mert ő nem hülye. Dehát Karesz 
olyan határozottan állította, hogy igazán nem 
mondhattam ellent. 

Márti királykisasszony ezalatt dacosan top- 
pantott felséges lábával piros cipellőjében. 

— Nem, ez sem kell, ennek kajla a füle, 
vörös a haja és szeplős... El vele! 

Az ajtónállók erre Karesz herceget enged- 
ték a trónterembe. 

— Ki vagy te, s mit tudsz? — fordult 
hozzá a királykisasszony türelmetlenül. 

— Felséges királykisasszony, vetek három 
cigánykereket, két ujjal füttyentek, s tele van 
a zsebem rágógumi-papírral. 

— Fel is út, le is út, Karesz herceg, én öt 
cigánykereket tudok, furulyázom a kisdobos- 
zenekarban, és ki nem állhatom a rágógumit. 
Szolgák, vigyétek! 

Estére már egészen elszomorodott a király- 
kisasszony, hogy nem akad néki tetsző kérőre. 
Ekkor sonfordáltam én be az ajtón. 

— Hát te mit tudsz legényke? — nézett 
rám könnyei között. 

— Megvidítlak, énekszóval, ha szomorú 
vagy, táncba hívlak, ha táncra van kedved, 
és levegőben fordítom meg a sülő palacsintát. 

— Igen? És lekvárral vagy túróval kened 
meg? 3 

— Málnalekvárral, felséges királykisasz- 
szony! 

— Málnalekvárral? Hisz az a kedvencem! 
Vitéz János, én a tied, te az enyém, ásó, kapa 
s a nagyharang válasszon el minket egymástól. 

Megöleltük, megcsókoltuk egymást, és 
olyan lagzit csaptunk, hogy még a kutyák is 
palacsintát ettek, málnalekvárral. A Márti 
királykisasszony három pár cipellőt szagga- 
tott el a táncolásban. 

Még ma is mulatunk, ha Olga néni véget 
nem vet a táncnak. 

— Elég a táncból gyerekek, megfáztok 
még, ha kimelegedtek. Most szellemi vetél- 
kedő következik . . . 


Vitéz Jancsi mesebeli kisdobos 

A csapatfalon láttuk. A győri Móra Ferenc Általános Iskola nagytermének 
csapatfalán terrakotta Móra-portré állít emléket az iskola névadójának. Fügh 
Rezsőnek, a Győri Tanítóképző Főiskola docensének műve, egy sorozat 
negyedik darabja. (A művész Coménius, Gárdonyi Géza és Apáczai Csere" 
János portréja után készítette.) A portré megszületésében része van a fő- 
iskola és az általános iskola évek óta tartó hasznos és szoros kapcsolatának is. 


Értő közönséget a színházaknak! A szekszárdi Babits Mihály művelődési 
központ az idei tanévben a színházi előadások helyszínén a gyerekeknek 
feladatlapokat oszt szét. A lapok kitöltésével a kisdobosok részt vehetnek 
a , Művészet vándorútján" elnevezésű úttörő-kulturális programban. A fel- 
adatok megoldása közben elkészített pályamunkákból a tanév végén kiállítást 
rendeznek a Babits Mihály művelődési központban. 


A kisdobosok is segítettek. Ősszel hulladékgyűjtési akciót hirdettek 
a Kelet-magyarországi MÉH vállalat szocialista brigádjai és KISZ-alapszer- 
vezetei. Segítettek a debreceni 383. számú Bocskai István Úttörőcsapat 
kisdobosai és úttörői. Hulladékgyűjtő versenyt rendeztek a rajok között. 
A kapukban, lépcsőházakban felhívásokat ragasztottak ki. A Dózsa György 
úti és a Ságvári Általános Iskola pajtásai végig járták a lakásokat, hogy össze- 
gyűjtsék a még hasznosítható anyagokat. Jórészt a gyerekeknek köszönhető; 
az akció sikere: csaknem hat tonna vas, 22 tonna papír, 930 kilogramm 
textil- és 725 kiló fémhulladák vándorolt az átvevőhelyekre. Gratulálunk! 


A városért. Nagy öröm érte az idei úttörőévben a keszthelyi 25. számú 
Csány László úttörőcsapatot: megkapták a Keszthely városért emlékérmet 
és díszoklevelet. Örömükkel együtt a csapat kisdobosai és úttörői azt is 
elújságolták, mivel érdemelték meg ezt a kitüntetést: , Óvjuk szép, virágos 
parkjainkat. Télen etetjük hasznos madarainkat, s ha szükséges, városunkért 
szívesen vállalunk mindenféle társadalmi munkát..." 


A szeptember, október és november havi rejtvények helyes meg 
fejtése: 

Szeptember : Gyufaszámtan: X—VI-IV; IX—IV 5 V. Keresztrejtvény : Ifjú- 
sági mozgalom. Mi a nevünk: Jancsi és Juliska. Rajzold meg egy vonallal: 
1. rajz. Összerakós 2. rajz. 
Október: Töltögető: A 10 decisből 4 dI-t leveszünk, marad benne 6 dl; 
a 8 decis üveget tele töltjük (2 deci), a maradék 2 decit az üres harmadik 
üvegbe öntjük. A tele üvegből leöntünk a 4 decis bögrével, marad 6 deci, 
hozzáöntjük a harmadik üvegben levő 2 decihez. Mi a nevük: Jóska, Mátyás. 
Gyufaszámtan: 17—7—7. Keresztrejtvény: szüret, szöllő. 

November: Nagy család: 6. Keresztrejtvény: Közeleg a tél. Ködös idő. Gyufa- 
rejtvény: 3. rajz. Képrejtvény: Aurora Cirkáló. Gyertyafény: Az első gyer 
tya 60 percig, a második 120 percig, a harmadik gyertya 20 percig, össze 
sen 200 percig világítanak. 


E havi mellékletünk: A vitorlás 
mozaik játék. A négyzet-lápocskákat 
gondosan, pontosan vágjátok ki. Ez fon- 
tos, nehogy az összeállítandó képből egy 
csíknyi is hiányozzon! Ha ez sikerült, 
ragasszátok fel kartonlapra, csinos szín- 
foltja lesz tanulósarkotoknak. 

A vitorlás itt közölt kicsinyített mása 
segít benneteket a kép összeállításában. 

Marék Veronika munkája 


Postafiók 100 


Legkedvesebb levelem január- 
ban. , Tisztelt Szerkesztőség! Szeret- 
nék Űr Katával levelezni, hogy bará- 
tok legyünk és hogy a segítségét 
kérjem. Én hatodikos vagyok és a 
komorói kisdobosok őrsvezetője let- 
tem. Szeretnék jó őrsvezető lenni. 
És ahogy az Űr Katát olvasom, úgy 
látom, hogy ő tapasztalt kislány, mint 
egy tudós, úgy érti a gyerekeket. 
Azért remélem, tud nekem segíteni, 
hogy én is értsem őket. Várom a vá- 
laszt Szabolcs-Szatmár megyébe Bé- 
res Erika úttörő, 4622 Komoró, 
Úttörő út 4." 


Persze, hogy ez a legkedvesebb leve- 
lem mostanában! Ritkán fordul elő, 
hogy tudósnak tartanak a barátaim. 
Szívesen válaszolok Erikának minden 
kérdésére (címem ugyanaz, mint a 
Kisdobos Szerkesztőségéé). Sőt a 
segítéshez két segítséget is hívok, 
ugyancsak úttörők ők is, és kisdobo- 
sok vezetői. Priskin Anita hatodikos 
(5600 Békéscsaba, Áchim Ik. M/30.) 
azt írja, hogy , most fog őrsöt alapí- 
tani" és életükről rendszeresen be- 
számol nekem. Én meg továbbítom 
Erikának. Nagy Péter nyolcadikost 
(1027 Budapest, Mártírok útja 64/a.) 
leginkább a történelem érdekli, to- 
vábbá nagyon szeret gyerekekkel 

Fodor Éva 4. c. osztályos tanuló vízfestménye 
1126 Budapest, Mártonhegyi úti általános iskola 


foglalkozni. Most őrsvezető lett a 
negyedikes kisdobosoknál, és Rákó- 
czi Ferencről nevezték el az őrsöt. 
Így mindazt, amit Rákócziról, a ku- 
ruc-világról tud, lelkesen meséli az 
őrsének, azok meg lelkesen hallgat- 


ják. 
Erikától, Anitától, Pétertől — de 
minden  kisdobosokat  szerető-ve- 


zető úttörőtől szívesen olvasnék 
olyan levelet, amelyben arról írnak, 
milyenek a kisdobosok? 

Minden kisdobos levelét szívesen 
várom, akik arról írnak, milyen is 
a jó őrsvezető? 

Ide kívánkozik föltétlenül Csokros 
Andrea kisdobos levele (3200 Gyön- 
gyös, Kassai u. 24/I.). Őrsvezető he- 
lyettes az Orion őrsben. Árra a leg- 
büszkébb, hogy ők maguk is részt- 
vettek az őrsvezetők továbbképzésé- 
ben. Mindazokat a dalokat, táncokat, 
játékokat, amit saját kedvükre-örö- 
mükre dalolnak, táncolnak, játszanak 
egész évben, időnként bemutatják 
azoknak az úttörőknek, akik kis- 
dobosok vezetését vállalták. Így ta- 
nulnak kicsik a nagyoktól, nagyok a 
kicsiktől! 

Levélvárta. Harta Ferenc kisdo- 
bos (7200 Dombovár, Népköztársa- 
ság útja 27.) 10 éves, magyarul tudó 


szovjet pajtás címét kéri. Örömmel! 
közlöm vele Szabó Andreáét, Kárpát- 
ukrajna, 294000 Uzsgorod, ul. Engel 
sa 31/18, Szovjetunió. 

Szívesen teszek eleget Keszeghi 
Marianna, 4. osztályos, csehszlovákiai 
pionír kérésének, közlöm a címét 
hogy levelező pajtást találjon. 9290 
Dunajsko Streda, Zitnoostrovska ulid 
ca 19. Külön felhívom rá Nagy P. 
Mónika figyelmét (2800 Tatabánya; 
Szabadkai út 2.), aki külföldön élő; 
magyarul tudó kislány címét kért 

Szabó Anna negyedikes kisdobos! 
(2800 Tatabánya, Batthyány út 13/ 
V.) hasonló korú kislányok leveléi 
várja. Horváth Gabriella (1053 Buda 
pest, Eötvös Loránd u. 10.) olya 
barátot keres, aki a könyveknek i 
barátja. Müller Mónika negyedik 
kisdobos (7342 Mágocs, Széchenyi ú 
14.) gyors választ ígér mindenkinek 
akitől levelet kap. 

Borsi Edit (4087 Hajdúdorog, Má 
tyás krt. 25.) elégedett: sok levele 
kapott, sokra válaszolt, amelyikr 
nem tudott, odaadta barátnőinek 
címet, hogy ne csalódjon senki sem 
Megdicsérem érte! 


Űr Kat 


Piros az arcocskám, 

és piros a labdácskám, 
amivel esténként labdázok, 
amivel esténként játszadozok. 


Végül abba szoktam hagyni, 

mint sokszor mindenki, 

de egyszercsak eltűnt a labdácskám, 
amivel labdázgatok, 

amivel játszadozok. 


bt 

Ugorj, ugorj húgom, 
hipp-hopp, hilihó-hahó! 
Ugorj húgom a vízbe, beléje, 
de ne várj, 

mert fejeden a tatár. 

Siess, hipp-hopp, 

mert lő a tatár! 


Szentes József, Kossuth Lajos Nevelőotthon 

Világít az országúton két gyönyörű lámpa, 
olyan gyönyörű és ékes a lángja! 

De egyszercsak: bumm! kialszik a lámpa, 
nem világít többé a gyönyörű lángja. 


Arra megy egy leányka, 

meglátja a lámpa, 

kérlelve-kéri: kisleányka! 

Utoljára világított a gyönyörű lámpa, 


és soha többé fel nem lobbant a gyönyörű lángja. 


Horvát Csaba, Kossuth Lajos Nevelőotthon 


Úszok-úszkálok, 

ez az én tisztességem. 

És az én eledelem 

tengeri csiga és rák. 

Átúszom a Dunát, Tiszát, Tengert, 
mindennap egy-egy métert. 


Siklós József, Kossuth Lajos Nevelőotthon 

Varga Ágnes 4. oszt. tanuló rajza, 1111 Budapest, Egri József általános iskola 

B. tavölcsőt is csinálhatsz felül 
kivágott dobozból, amelynek végeire 
karton-félköröket  ragasztasz. Raj- 
zunkon más megoldást látsz, ez sok- 
kal szebb. Rajzolj körzővel a kar- 
tonra kört, sugara 5 cm (7.). Hajtsd 
a körlapot felébe, s rajzold rá, majd 
vágd ki a bölcső véglapjait, kettő kell 
belőle. Filctoll-vonalakkal vagy fes- 
téssel díszítheted is. A bölcső , teknő- 
jét" 10 cm hosszú, 7 em széles tégla- 
lapból hajtogasd meg, de előzőleg a 
8. rajzon látható beosztást rajzold 
rá, pontosan kimérve, vonalzóval 
húzva. A széleken látható ragasztó- 
nyelveket úgy hajlítsd be, ahogy a 
9. rajzon látod. A felragasztás helye 
a véglap alsó széléhez közel legyen, 
kb. másfél centiméternyire, hogy a 
bölcsőbe tett baba minél mélyebbre 
kerüljön, így biztosan nem fog ki- 
borulni ringatás közben. Az adott 
méreteket veheted nagyobbra is. 

Hosszú formájú dobozokból 
rajzunkon babakrémest és habfür- 
dőst látsz — különféle járművet ké- 
szíthetsz. Példánk most a vonat le 
gyen. A dobozvégek leragasztása és 
az előrajzolás után vágj a dobozon 
ajtókat, ablakokat (1.) a személyvo 
nati kocsikra. Teherkocsinak felül 
vágj nyílást, s már kész is a felső 
része. A rajzon egy kivágott réssel 
elválasztott szeneskocsi látható. A 
kerekeket (páronként) kartoncsíkra 
rajzold, s alulról ragaszd a kocsihoz 
(2.), vagy egyenként (3.), s oldalt 
ragaszd fel. 

A mozdony vezetőfülkéjét a doboz. 
végéből alakítsd ki (4.), kellő bevag- 
dosással. A felhajlított és felragasztott 
fülkén vágj ablakokat. A kerekeket 
az előbb leírt módon vagy parafa 
korongokból, vagy pálcikatengelyre 
szúrt korongokból készítsd (5.). A 
kemény felragasztott mosószeres ku 
pak (6.). 


S... olvasónk panaszkodott, hogy 
szeretne rejtvényt fejteni, de nem 
tudja, hogyan kezdjen hozzá. Rejt- 
vényiskolánk bemutatja a leggyako- 
ribb rejtvényfajtákat, készítésüket, 
megfejtésüket. Most a képrejtvé- 
nyekről lesz szó. 

Vannak szavaink, főleg összetett 
szavak, amelyek könnyen ábrázolha- 
tók képekkel. A ,levélhordó" szó 
két szóból áll: levél és hordó. Bár 
semmi köze sincs a falevélhez és a 
boroshordóhoz, ha ezeket rajzoljuk 
egymás mellé, máris kész a képrejt- 
vény, és összeolvasva levélhordó-t 
kapunk (1). Ugyanígy készülhet rejt- 
vény pl. a , sarokház" szóra (2). 

Vannak nem összetett szavak is, 
amelyeket más szavakra bonthatunk. 
A ,tükör" két része tű és kör. Igaz, 
a tü-vel baj van, mert ha varrótűt 
rajzolunk, azt hosszú ű-vel kellene 
olvasni. A tű mellett jelezhetjük, 
hogy vesszők helyett pontokat kell 
tenni. A rejtvény tehát ilyen lesz: (3) 

Máskor a szó ugyan felbontható 
rövidebb szavakra, de egy két betű 
felesleges marad. A , szalmakalap" 
így bontható fel: sz-alma-kalap. Al- 
mát, kalapot tudunk rajzolni, az sz 
betűt pedig eléjük írjuk így: (4) 
Hasonlóan csináltunk rejtvényt a ,,ha- 
talmas" és a ,pipacs" szóból is. (5) (6) 

A felbontott szóból sokszor több 
olyan betű marad meg, amelyek ön- 
magukban értelmetlen szót adnak, 
de kiegészíthetők értelmes és meg- 
rajzolható szóvá. A , kolostor"-ból az 
ostor rajzolható, de mi legyen a kol- 
lal? Kiegészíthető kolbász-szá. Ha 
azonban egy kolbászt és egy ostort 
rajzolnánk, azt kolbászostor-nak kel- 
lene olvasni, ennek nincs értelme. 
A rajzban a kolbászt egy vonallal 
elvágjuk, ami azt jelenti, hogy a szó- 
nak csak egy része szerepel. (7) 

Most már láttátok, hogyan készült 
Pár egyszerű képrejtvény. Ha a ké- 
szítés módját ismeritek, a megfejtés 
is menni fog. 


Feladatok: 

f6 Oldjátok meg ezt a két rejtvényt: 
8) (9) 

2. Készítsetek rejtvényt a , kacska- 
ringós" és a , fogalmazás" szóra. 


E gtaráúi az is, hogy a felbon- 
tott szó részeiben egy betű nem illik 
a helyére vagy ékezethibás. A , nagy- 
papa" szót felbontjuk: n-agy-papa. 
Az n leírható, de agyat rajzolni ne- 
héz, helyette ágyat rajzolunk és a 
vessző áthúzásával jelezzük, hogy á 
helyett a-t kell olvasni. A papát sem 
tudjuk egyértelműen ábrázolni, jobb 
ha az ismert pipát rajzoljuk, de oda- 
írjuk, hogy i helyett a-t kell kap- 
nunk. (10) 

A rajzok valamilyen történést vagy 
cselekvést is kifejezhetnek. Ha egy 
kört székre ültetek, megfejtése: 
körül. (11) Az égő L betű megfejtése: 
elég (12). Egy ásó M betű azt jelenti: 
más (13). Még egy példa: (14) sír. 

Így készült pl. Arany. János kép- 
rejtvénye, amelyen hat ház, egy ülő 
kör, sás, kacsa, patkó és vályogtégla 
látható, a hat ház mellett figyelmez- 
tetés, hogy t helyett d-t kell olvasni, 
megfejtése: , Hadház körül sáska 
csapat kóvályog." 


Feladatok: 

1. Oldjátok meg az alábbi rejt- 
vényt: (15) 

2. Készítsetek képrejtvényt a , kö- 
rülbelül" és az , álarcosbál" szavakra. 


Őrizzétek meg és a megfejtéssel együtt küldjétek be! ező) 


Ki nem messze veti ágyát fájától, 
vak szemet is talál. 

A tyúk úgy alussza álmát, 

mint az alma esik. 

Írd meg, milyen ismert közmondások 
szavait kevertük össze. 


Összeke 


vert köz 


M.—. atka st szán 


Szám-rakosgató 


Helyezzétek el ezeket a számokat a rácsban úgy, 
hogy mind a vízszintes, mind a függőleges sorokban, 
mind a két átló mentén 10 legyen a számok összege. 


mondások 


( —oümeári fejtőrű 


alvasd össze a kezdőbetűket! 

